NOBLE เศร้า Q1/58 พลิกขาดทุน หลังรายได้ธุรกิจพัฒนาอสังหาฯ ลดฮวบ
NOBLE เศร้า งบฯ Q1/58 พลิกขาดทุน 104.18 ลบ. จากกำไร 115.17 ลบ. หลังรายได้ธุรกิจพัฒนาอสังหาฯ ลดฮวบ
15 พ.ค. 2558

บริษัท โนเบิล ดีเวลลอปเมนท์ จำกัด (มหาชน) หรือ NOBLE รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีผลขาดทุนสุทธิ 104.18 ล้านบาท หรือขาดทุนสุทธิ 0.23 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 115.17 ล้านบาท หรือมีกำไรสุทธิ 0.25 บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากบริษัทรับรู้รายได้จากการโอนกรรมสิทธิ์ลดลง โดยมีรายได้จากธุรกิจพัฒนาอสังหาริมทรัพย์ ลดลง 661.76 ล้านบาท เนื่องจากโครงการคอนโดมิเนียมของบริษัทยังอยู่ระหว่างการก่อสร้าง